 Tifaftiraha Wargeyska Geeska Afrika Maxamed-Rambo oo ka mid ahaa suxufiyiintaas ayaa murashax Cirro weydiiyay maadaama oo shacabka Somaliland toddobadii sannadood ee u dambeeyay ay khaatiyaan ka istaageen nidaamkii dawladnimo iyo qoyskii madaxtooyada oo isku milmay bal inuu shacabka u balan qaadi karo inuu kala saari doono dawladnimada iyo qoyskiisa, haddii la doorto, wuxuu Cirro ku jawaabay Waxaan shacbiga u bayaaminayaa in awooda qaranku ay ku koobnaan doonto ciddii shacabku u doortay inay hoggaamiso, waxaan shacabka u balan qaadayaa inaanay qoyskaygu wax raad ah ku yeelanayn hawshaas; inaanay qoyskayagu xilka aan hayo wax gaar ah ama dan gaar ah ama wax ka baxsan ta ay u leeyihiin muwaadinimada aanay awoodaas ku helayn ayaan shacabka u balan qaadayaa. 